ANTIDOPINGOVÁ AGENTÚRA 
    SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 			Miroslav 
Priezvisko:		MOTYČÍK			Titul: PhDr.
Funkcia:			riaditeľ
Znalosť jazykov:		anglicky, nemecky, rusky
Názov organizácie:	Antidopingová agentúra SR
Adresa:			Hanulova 5/B, 841 01 Bratislava 

2.	ZAHRANIČNÁ PRACOVNÁ CESTA

Štát:			Francúzsko
Mesto:			Strasbourg
Termín:			02. máj 2013
Prijímajúca 
organizácia I.:  		SPORT CONVENTIONS DIVISION
Directorate of Youth an Sport
Council of Europe
Adresa:			Palais de l´Europe
1 quai Jacoutot
7075 STRASBOURG Cedex
Francúzsko

Účel cesty:		26. MIMORIADNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU    
DOHOVORU PROTI DOPINGU RADY EURÓPY	
 	 
Spôsob 
financovania: 		ZPC bola financovaná z rozpočtu Antidopingovej   
 agentúry SR 

3.	RÁMCOVÝ PROGRAM POBYTU

Dátum/ čas:		02. máj 2013 / 09.00 – 18.30 hod .
26. MIMORIADNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU    
				DOHOVORU PROTI DOPINGU RADY EURÓPY
			
Navštívené 
organizácie:		Council of Europe
				
Kontaktované 
osoby:			- členovia pléna Ad hoc európskeho výboru pre Svetovú 
				  antidopingovú agentúru /25/
- pracovníci úradu RE, Divízia dohovorov v športe /4/
			- pracovník sekretariátu Oddelenia športu, DG EAC /1/,
- zástupca Európskej komisie /1/,
			- prizvaní pozorovatelia / 2 /,
					- zástupcovia Svetovej antidopingovej agentúry /2/

Kontaktné adresy:	- zmluvné strany Dohovoru proti dopingu Rady Európy

4.	PRIEBEH ROKOVANÍ

Zahraničná pracovná cesta sa uskutočnila na báze Dohovoru proti dopingu Rady Európy (ďalej  len „Dohovor”)  a jeho expertného  plenárneho  útvaru Ad hoc európskeho výboru pre Svetovú  antidopingovú agentúru  (ďalej  len „CAHAMA”), na ktorom  participuje  Slovenská  republika  ako zmluvná  strana. 

I n f o r m a č n ý  s ú h r n:

A.	PROCEDURÁLNE OTÁZKY

1.	OTVORENIE ZASADNUTIA

Otvorenie 26. mimoriadneho zasadnutia CAHAMA uskutočnil a rokovanie viedol predsedajúci p. Parkinson, prezident CAHAMA. V úvodnom slove zdôraznil dôležité postavenie CAHAMA a jeho kľúčové poslanie v zoskupení európskych krajín uplatňujúcich zásadnú koordináciu svetovej antidopingovej politiky smerujúcej na ochranu a čisté napredovanie športu. Mimoriadne zasadnutie CAHAMA bolo zvolané za účelom finalizácie revízie Svetového antidopingového kódexu  (ďalej  len „Kódexu”) Svetovej antidopingovej agentúry  (ďalej  len „WADA”) a jeho následné doručenie  v súlade so schváleným harmonogramom do správnych orgánov WADA.

1.1.	SCHVÁLENIE PROGRAMU  

Program 26. zasadnutia CAHAMA bol na základe vopredného oznámenia a bez ďalších doplnení alebo pozmenení jednomyseľne schválený.

1.2.	SCHVÁLENIE ZÁZNAMU 24. ZASADNUTIA CAHAMA
Záznam z rokovania 24. zasadnutia CAHAMA (Paríž,  14. november  2012)  bol prezentovaný  a  aktualizovaný  na  rokovaní  a  následne jednomyseľne schválený. 

1.3.	SCHVÁLENIE ZÁZNAMU 25. ZASADNUTIA CAHAMA
Záznam z rokovania 25. zasadnutia CAHAMA (Štrasburg,  01. február  2013)  bol prezentovaný  a  aktualizovaný  na  rokovaní  a  následne jednomyseľne schválený. 

1.4.	ODPOČET SEKRETARIÁTU – SÚHRNNÁ AKTUALIZÁCIA
Vedúci  Divízie dohovorov v športe RE p. Masson predniesol odpočet aktivít    TDO za obdobie od ostatného zasadnutia CAHAMA. Sekretariát riešil predovšetkým otázky priebežnej aktualizácie aktivít pri revízii Kódexu a jeho medzinárodných noriem.  Na rokovaní bol vykonaný aj odpočet doteraz uskutočnených aktivít  nadväzných na revíziu Kódexu, ako aj harmonogram ďalšieho postupu v koordinácii  s WADA a Európskou komisiou.  

1.5.	ROZHODNUTIE O PROCEDÚRE PLENÁRNEHO ZASADNUTIA
Predsedajúci p. Parkinson objasnil formálne kroky  finalizácie revízie Kódexu a jeho medzinárodných noriem. Na rokovanie  boli prizvaní dvaja expertní zástupcovia WADA Návrhového tímu na revíziu Kódexu, čím bola v priamom rokovaní vykonaná veľmi efektívna korektúra najspornejších téz  a formulácií  revidovaného Kódexu.

2.	VÝMENA  INFORMÁCIÍ S WADA

2.1.	 AKTUALIZÁCIA KĽÚČOVÝCH OBLASTÍ ČINNOSTI WADA 
PRI REALIZÁCII SVETOVÉHO ANTIDOPINGOVÉHO PROGRAMU 
Svetový antidopingový program  je založený na koordinácii antidopingovej politiky všetkých zainteresovaných strán a predstavuje takto základnú normu antidopingovej regulácie. Ide následne aj o koordináciu svetových zmlúv a dohovorov ako výraz ich spoločného záujmu v boji proti dopingu na platforme olympionizmu, širokého športového hnutia a organizácií a inštitúcií v systéme štátnej starostlivosti o šport.V tomto zmysle všetky kľúčové aktivity sú smerované do komplexnej revízie Kódexu a jeho následnej implemantácii do praxe v horizonte roka 2015. 

2.2.	 PREZENTÁCIA AKTIVÍT PRIORITNÉHO ZÁUJMU VÝKONNÉHO    
	VÝBORU A NADAČNÉHO PREDSEDNÍCTVA
Svetový antidopingový program predpokladá aktívnu účasť všetkých zainteresovaných strán pre akúkoľvek zmenu antidopingovej regulácie. Výkonný výbor a Nadačné predsedníctvo WADA sa budú na svojich následných zasadnutiach (Motreal, 11./12. máj 2013) zaoberať dlhodobými záväzkami vyplývajúcimi zo svetového antidopingového programu ( schválenie zloženia Švajčiarskej nadáčnej rady, aktualizácia predispozícií Svetovej konferencie o dopingu v športe, vrátane návrhu programu, financovanie WADA a schválenie účtovnej závierky, návrh rozpočtu pre rok 2014, revízia Svetového antidopingového kódexu a jeho medzinárodných noriem, stratégia rozvoja siete antidopingových laboratórií, smerovanie výkonného výboru a nadačnej rady, efektivita parametrov biologického pasu športovca, rozvoj systému ADAMS, spolupráca s RE, EK a UNESCO, rozvoj reginálnych úradov WADA – Tokyo, Montevideo, Lausanne, Kapské Mesto, spolupráca s medzinárodnými športovými federáciami a národnými antidopingovými organizáciami, príprava zasadnutí -  september 2013/ Buenos Aires, Argentína a november ​​2013 /Johannesburg, Južná Afrika, máj – september a november 2014/ Montreal, Kanada.

3.	SPRÁVA O ZASADNUTÍ VÝKONNÉHO VÝBORU A NADAČNÉHO PREDSEDNÍCTVA WADA

Predsedajúci ako reprezentant CAHAMA predniesol informáciu o zasadnutí Výkonného výboru a Nadačného predsedníctva WADA (Montreal, 17. – 18. november 2012).  Rozvoj antidopingového programu a eliminácia dopingu v športe je nevyhnutne spojená s riešením neanalytických zistení ( kauza Lance Armstrong) a zvýrazňuje postavenie a poslanie nezávislých národných antidopingových organizácií a účasť športovcov samotných v boji proti dopingu, ako aj nezastupiteľné parametre bilaterálnej spolupráce viacerých krajín ( Brazília, Rusko, Turecko, Portugalsko, Švajčiarsko. Pracovné zasadnutia v ďalšom riešili otázku zloženia svojich útvarov,  transformáciu parametrov pre reguláciu pre ochranu osobných údajov, ktorá  bude mať výrazné dôsledky nielen pre antidopingové organizácie, ale i pre športovcov. Za týmto účelom spolupracuje WADA a EÚ v snahe zabezpečiť súladnosť predmetnej regulácie pre ochranu súkromia a osobných údajov tak aby účinne napomohli etablovanému systému 
účinnej dopingovej kontroly. CAHAMA i pre následné obdobie rokov 2013 a 2014 trvá na stanovisku celkovej pozície Európy v otázke nulového nárastu rozpočtu WADA a prezenciu vyrovnaného rozpočtu, s možnosťou uplatnenia stratégie mobilizácie vonkajších zdrojov a rozpočtových úspor. Rozvoj antidopingového programu úspešne napreduje v ďalších oblastiach sveta a to predovšetkým v Severnej a Južnej Amerike, Afrike, Oceánii a aktuálne etabluje rozvoj súladu antidopingovej politiky s Kódexom vo vybraných krajinách (Angola, Rovníková Guinea, Gambia, Ghana, Mauritánia, Sierra Leone, Uganda a Uruguaj). Významá pozornosť odborných útvarov WADA bude venovaná konštruktívnemu dialógu s CAHAMA najmä v problematike kritérií pre zaradenie látok do zoznamu zakázaných látok s dôrazom na riešenie podvodného konania a ochrany verejného zdravia. Je veľmi diskutabilné presadzovanie zvýšenia štandartnej sankcie za preukázanú prítomnosť zakázanej látky na obdobie 4 roky, WADA podporí takto ponímanú sankciu len v prípade, ak bude jestvovať dostatočný udržateľný právny rámec a potvrdenie takéhoto ustanovenia. Tiež zdôrazniť potrebu dostatočného testovania avšak na báze tzv. inteligentného testovania na báze korelácie národného a medzinárodného rámca. Súčasťou antidopingu je aj komplexné a systémové vzdelávanie, ktorého potreba a význam neustále rastie. Nadväzne na prebiehajúcu revíziu Kódexu dochádza k modifikovaniu viacerých definícii – biologický pas športovca, 
športovec, testovanie, TUE, zakázaná látka, analýza a jej harmonizácia, oznamovanie výsledku, zverejňovanie a ďalšie.

4.	KOORDINÁCIA POZÍCIÍ CAHAMA A EURÓPSKEJ ÚNIE

RE odvíja smerovanie antidopingovej politiky v úzkom rámci spolupráce a koordinácie aktivít vlád členských štátov EÚ, čo nachádza i čiastočné zastúpenie týchto krajín vo Výkonnom výbore i Nadačnom predsedníctve WADA, čím dochádza ku vzájomnej koordinácii stanovísk EÚ a jej členských štátov vo WADA. Európska únia takto vytvára relevantný priestor na realizáciu zámerov antidopingovej politiky a potrebný rámec pre koordináciu krajín v nastavovaní vlastnej regulácie v súlade s regulačným smerovaním EÚ.

5.	POZÍCIA CAHAMA K VYBRANÝM OTÁZKAM ANTIDOPINGOVEJ POLITIKY 

Svetový antidopingový program  vyjadruje spoločný záujem všetkých zainteresovaných strán a predstavuje na platforme Kódexu základnú normu antidopingovej regulácie. CAHAMA bude aj naďalej uplatňovať princípy koordinácie spoločného záujmu európskych krajín. Poslaním CAHAMA je účelná a efektívna koordinácia aktivít pri revízii Kódexu a jeho následnej implementácii do praxe v horizonte roka 2015. 

5.1.	REVÍZIA SVETOVÉHO ANTIDPINGOVÉHO KÓDEXU A 
	MEDZINÁRODNÝCH NORIEM

CAHAMA nastolila požiadavku poskytovania spätnej väzby od WADA nadväznú na revíziu Kódexu 2015 a jeho medzinárodných noriem. Je veľmi dôležité pre všetky zúčastnené strany, aby sa vyjadrovali k jednotlivým zmenám, ale súčasne aby v predmete veci navzájom spolupracovali, pretože je to dôležité pre účel transparentného rozhodovania a spolupráce v duchu partnerstva s ohľadom na skutočnosť, že Kódex smeruje nielen do športu, ale tiež je platformou pre antidopingovú politiku zainteresovaných vládnych strán ako výraz súladu so záväzkami podľa Medzinárodného dohovoru UNESCO proti dopingu v športe. S ohľadom na vývoj v oblasti antidopingu za posledné desaťročie dochádza k upresneniu mnohých kľúčových termínov, napr. termín "signatári" sa nahrádza vhodnejším termínom "zúčastnené strany", spresňujú sa pojmy „národná antidopingová organizácia“, „športová organizácia“,  „akreditované laboratórium“, „kritériá pre Zoznam zakázaných látok“, „verejné orgány“, „ochrana verejného zdravia“, „terapeutické použitie“, „ terapeutická výnimka“, „sankcie“, „doplnky výživy“, „úmyselné konanie", „špecifické látky“, „nevýznamné zavinenie“, „ nevýznamné zavinenie alebo nedbanlivosť“, „sankcie pre tímy“, "vzdelávanie", "prevencia",     . Snaha o zavedenie štvorročného zákazu činnosti ako štandardnej sankcie musí byť podopretá  právnym stanoviskom od odborníka v oblasti ľudských práv, ostatné sankcie musia obsahovať možnosť vyššej proporcionality a flexibility viazanej na mieru zavinenia zo strany dotknutej osoby, ktorá musí mať primeranú možnosť návratu do súťaže. Veľmi vážna pozornosť je venovaná definícii pojmu „športovec“, chápe sa ním „  Každá osoba, ktorá sa zúčastňuje športu na medzinárodnej úrovni (ako sú vymedzené každým medzinárodnej federácie), národnej úrovni (ako sú definované jednotlivé národné antidopingové organizácie a všetkých ostatných účastníkov v športe, ktorý inak podlieha právomoci každého signatára, alebo iné športové organizácie prijať kódex. Všetky ustanovenia Kódexu, vrátane napríklad testovania a terapeutických výnimiek, musia byť použité na medzinárodnej a národnej úrovni športovcov. Niektoré národné antidopingové organizácie sa môžu rozhodnúť testovať a uplatňovať antidopingové pravidlá pre účastníkov, ktorí nie sú na národnej kompetenčnej úrovni (napr. športovci na rekreačnej úrovni alebo majstri konkurenti), ale oni nie sú povinní tak urobiť, potom môže vybrať a použiť pre tento účel osobitné vnútroštátne predpisy. Pre účely Článok 2.8 (Podávanie alebo pokus o podanie) a na účely antidopingovej informovanosti a výchovy, každá osoba, ktorá sa zúčastňuje športu pod vedením Pre každého signatára, vlády alebo inej športovej organizácie, ktorá prijala Kódex, je športovec“. 

Revízia Svetového antidopingového kódexu prebieha vo viacerých fázach konzultácií a zmien. Prvá fáza konzultácií so zúčastnenými stranami bola otvorená dňa 28. novembra 2011 a úspešne uzatvorená dňa 15. marca 2012. Na konci tejto prvej fázy bolo 91 podaní obdržaných od 53 športových organizácií, 22 národných antidopingových organizácií, 10 od útvarov verejnej správy, a šesť z ostatných strán. V zostave 91 podaní  bolo predložených celkom 1366 návrhov zmien a úprav. Takto modifikovaný návrh znenia Kódexu bol predložený na zasadnutia Výkonného výboru a Nadačnému predsedníctvu WADA, ktoré sa konali v dňoch 17./18. mája 2012. Návrh revízie Kódexu bol potom široko diskutovaný čím aktivity vstúpili do druhej fázy, ktorá bola ukončená zúčastnenými stranami dňa 10. októbra 2012. V závere tejto fázy bolo doručených celkom 107 podaní, z ktorých 33 bolo od športových orgnizácií, 33 od národných antidopingových organizácií, 11 od organizácii verejnej správy a 30 z iných strán. V týchto 107 podaniach bolo predložených celkom 1350 návrhov a komentárov,  ktoré boli následne preskúmané tímom revízie Kódexu. Tento druhý návrh Kódexu bol predložený na zasadnutia Výkonného výboru a Nadačnému predsedníctvu WADA, ktoré sa konali v dňoch 17./18. novembra 2012. S ohľadom na spätnú väzbu pri revízii Kódexu bolo zúčastneným stranám predložené znenie Kódexu do tretej fázy konzultácií. Toto obdobie sa skončilo úspešne dňa 1. marca 2013. V závere tejto tretej a poslednej fázy boli doručených celkom 98 podaní,  z ktorých 44 bolo zo športového hnutia, 28 od národných antidopingových organizácií, 13 od organizácií verejnej správy a 13 z iných strán. V týchto 98 podaniach bolo vyjadrené celkom 1048 jednotlivých návrhov a komentárov, ktoré boli  ku Kódexu predložené a následne preskúmané tímom revízie Kódexu. 
Najnovšia verzia revidovaného návrhu Kódexu bude prerokovaná na následnom zasadnutí Výkonného výboru a Nadačného predsedníctva WADA v dňoch 11./12. Mája 2013. Všetky úpravy Kódexu zahrnuté do finálnej verzie, ktorá bude distribuovaná v októbri 2013 všetkých zúčastneným stranám. Súbežne s revíziou Kódexu dochádza aj k revízii jeho piatich medzinárodných noriem:
-	Medzinárodná norma pre zoznam zakázaných látok a metód (ISPL)
-	Medzinárodná norma pre ochranu súkromia a osobných údajov (ISPPPI)
-	Medzinárodná norma pre testovanie (IST)
-	Medzinárodná norma pre terapeutické výnimky (ISTUE)
-	Medzinárodná norma pre laboratóriá (ISL).

5.2.	 OCHRANA OSOBNÝCH ÚDAJOV EURÓPSKEJ ÚNIE

Revízia Kódexu má kľúčový dosah na vnútornú reguláciu a legislatívu Európskej únie a jej členských krajín. V tomto zmysle je CAHAMA strategickým partnerom EK. 
Dohovor proti dopingu RE a jeho dodatkový protokol (CETS No.135 a č 188) zdôrazňujú
politickú vôľu zmluvných strán v boji proti dopingu v športe na báze aktívnej a koordinovanej činnosti. Útvar RE zodpovedný za monitorovanie realizácie je 
Monitorovacia skupina Dohovoru proti dopingu RE (TDO). Jedná sa o jedinečnú zostavu vládnych odborníkov a pracovníkov národných antidopingových organizácií, ktorá uskutočňuje monitorovacie aktivity antidopingovej politiky v súbore celkom 51 zmluvných strán, vrátane mimoeurópskych krajín. V roku 2003 bola vytvorená CAHAMA, ako politický nástroj zameraný na harmonizáciu politiky európskych vlád   vo vzťahu k WADA. Vo vzájomnej spolupráci CAHAMA a EK bolo identifikovaných celkom dvanásť podnetov ochrany údajov, čo viedlo k podnetu na WADA, ktorá v roku 2009 prijala Medzinárodnú normu pre ochranu súkromia a osobných údajov (ISPPI). Touto normou bolo riešených celkom sedem podnetov ochrany športovca, neskôr v roku 2011 to bol podnet viazaný na retenčný čas. Tento bol zapracovaný do prílohy predmetnej normy. Naďalej sú na riešenie ešte štyri podnety: otázky súhlasu, zverejnenia, prenosu informácii systému ADAMS mimo krajiny EÚ a proporcionality. Pri revízii Kódexu boli s TDO a CAHAMA riešené otázky ochrany údajov v celkom 48 podnetov riešených na úrovni vykonateľného sekundárneho práva EÚ (acquis communautaire). V tomto kontexte EK formou svojej Expertnej skupiny pre antidoping predložila WADA zoznam odporúčaní pre zabezpečenie ochrany údajov. Okrem toho aj EÚ prijala a zverejnila novú smernicu o ochrane osobných údajov postavenej na akceptácii súhlasu športovca ( zber osobných údajov, spracovanie a nakladanie s údajmi v EÚ a mimo EÚ, označovanie „miesta pobytu“, údaje pre administráciu terapeutickej výnimky, legitímne nakladanie s osobnými údajmi na báze buď "oprávneného záujmu" alebo "verejného záujmu".

6.	MANDÁT CAHAMA POČAS NÁSLEDNÉHO ZASADNUTIA VÝKONNÉHO VÝBORU A NADAČNÉHO PREDSEDNÍCTVA WADA

Mimoriadne zasadnutie CAHAMA poskytuje svojmu predsedajúcemu mandát rokovať na následných zasadnutiach Výkonného výboru a Nadačného predsedníctva WADA (Montreal, 11./12. máj 2013) v definovaných kľúčových  oblastiach záujmu ( manažment organizácie, príprava Svetovej konferencie o dopingu v športe, financovanie, schválenie účtovnej závierky 2012, aktualizácia rozpočtu 2013 a rozpočet pre rok 2014, revízia Svetového antidopingového kódexu, súlad Kódexu, antidopingový program, výskum, stratégia rozvoja siete antidopingových laboratórií, právne otázky, rozvoj ADAMS, výskumné projekty v oblasti sociálnych vied, projekty vzdelávania, správa reginálnych kancelárií ).

7.	NÁVRHY AGENDY PROGRAMU BUDÚCICH ZASADNUTÍ VÝKONNÉHO VÝBORU A NADAČNÉHO PREDSEDNÍCTVA WADA

WADA v korelácii s CAHAMA bude dlhodobo riešiť nastavenie Svetového antidopingového programu, vrátane aktualizácie a celkovej revízie Kódexu a jeho medzinárodných noriem. S ohľadom na globalnú finančnú situáciu bude v manažmente organizačnej štruktúry, vo vlastnej činnosti ako aj v exekutívnej kontrolnej činnosti používať efektívnu komunikáciu a spoluprácu WADA a národných antidopingových organizácií.
Návrhy pléna budú postúpené  Návrhovému tímu WADA pre revíziu Kódexu v troch etapách  ( predloženie návrhov - 15. február 2013, finalizácia  - 1. marec 2013, schválenie návrhov na zasadnutí Výkonného výboru WADA  -  15. máj 2013 ).

8.	DISKUSIA O ÚLOHE EURÓPSKYCH DELEGÁCÍ NA SVETOVEJ KONFERENCII O DOPINGU V ŠPORTE

TDO a CAHAMA predstavuje vrcholný politický a expertný manažment antidopingovej politiky európskych krajín a v tomto duchu bude nastavené i vystúpenie vybraných delegátov. Tématicky budú vystúpenia smerované na aktuálne nastavenie antidopingovej regulácie, zmeny v Kódexe a jeho technických  normách. Svoju pozornosť zasluhuje problematika súladnosti globálnej a lokálnych foriem antidopingovej regulácie vo vzťahu predovšetkým k medzinárodným zmluvám a dohovorom, európskej legislatíve, s dôrazom na autonómnosť, výhradnosť postavenia a nezastupiteľnosť národných antidopingových organizácií a nových organizačných foriem boja proti dopingu v športe. 
Predsedajúci CAHAMA predniesol informáciu o príprave Svetovej konferencie o dopingu v športe  ( Johanessburg, Južná Afrika, 12. – 15 november 2013 ) a vyzval zúčastnené strany k aktívnej účasti na jej úspešnom priebehu. Ostatné náležitosti budú postupne spresňované z úrovne hlavného organizátora WADA.

C.	UKONČENIE ZASADNUTIA 

9.	UKONČENIE ZASADNUTIA

9.1.	ODPOČET SEKRETARIÁTU  

	Sekretariát TDO s ohľadom na zvýšenie efektívnosti komunikácie so zmluvnými stranami  upovedomil zmluvné strany  na autorizovaný prístup  na portál RE, ktorý má        za úlohu zvýšenie priebežnej informovanosti a zabezpečeniu spoločného postupu krajín TDO vo vzťahu k WADA. Predmetné informácie pre koordináciu  programu  a spoločného  postupu  sú  zverejňované  ako  dôverné  a aktualizované na doméne Rady Európy v sekcii “zakázaný  prístup”, z tohto dôvodu sú chránené  autorizovaným  spôsobom  a prístupné  výhradne  zástupcom krajín CAHAMA.   

9.2.	RÔZNE 

Počas zasadnutia vystúpil pán Stanislas Frossard ako administrátor Rozšírenej 
parciálnej spolupráce v športe RE (EPAS) a vyjadril požiadavku jeho osobnej účasti      na Svetovej konferencii o dopingu v športe.  Plenárne  zasadnutie  CAHAMA  jeho       účasť na predmetnej konferencii doporučilo.

9.3.	NÁSLEDNÉ ZASADNUTIA CAHAMA  
	
	Následné zasadnutia sa uskutočnia nasledovne:
	- 27. mimoriadne zasadnutie CAHAMA sa z dôvodu zabezpečenia   priamej koordinácie činností s UNESCO uskutoční v Paríži dňa 5. septembra 2013, 
- 28. riadne zasadnutie CAHAMA sa z dôvodu zabezpečenia   priamej koordinácie činností s WADA uskutoční v Štrasburgu dňa 4. novembra 2013.
	Termíny ostatných expertných zasadnutí na mesiace september až december 2013 budú upresnené v koordinácii zainteresovaných inštitúcií a v nadväznosti na rokovania Výkonného výboru  WADA  a Nadačného predsedníctva WADA. 

9.4.	ZÁVER

   	Predsedajúci CAHAMA poďakoval zúčastnením stranám za aktívnu spoluprácu, účasť na rokovaní a oficiálne ukončil zasadnutie.

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

A/	pre Ministerstvo školstva, vedy, výskumu a športu SR
- 	uplatňovať realizáciu Dohovoru proti dopingu Rady Európy v prezentácii smerovania štátnej politiky v oblasti športu a špecificky v oblasti antidopingu, 
- 	zabezpečovať efektívnu účasť na ďalšom smerovaní Dohovoru proti dopingu Rady Európy v podmienkach Slovenska ako jeho zmluvnej strany, vrátane aktívnej účasti zástupcov SR na zasadnutiach Monitorovacej skupiny TDO a CAHAMA,  
-  	participovať na revízii Svetového antidopingového kódexu a principiálne východiská transformovať do legislatívneho procesu antidopingovej regulácie.   

B/       pre Antidopingovú agentúru SR
-	priebežne zabezpečovať odbornú garanciu v oblasti antidopingu v koordinácii           s ústrednými orgánmi štátnej správy, participujúcimi na správe a riadení športu,   
- 	iniciovať legislatívne aktivity nadväzné na revíziu Svetového antidopingového kódexu pri novelizácii Zákona o športe 300/2008, špecificky pre oblasť antidopingu,
-	podieľať sa na aktivitách RE a EK pri revízii Svetového antidopingového kódexu, 
-	realizovať profesionálny výkon antidopingových opatrení na báze národnej antidopingovej organizácie ako koordinátora plnenia záväzkov Dohovoru proti dopingu Rady Európy a príncípov členstva SR v EU.
 
6.	ZOZNAM OBDRŽANEJ DOKUMENTÁCIE
	
Ad Hoc European Committee for World Anti-Doping Agency (CAHAMA)
26th  meeting of  CAHAMA
Strasbourg, Council of Europe
02 May 2013
Draft Agenda
CAHAMA (2013) 01 

	Vyššie uvedený materiál v originálnom vyhotovení sa nachádza na adrese sídla Antidopingovej agentúry SR.  

7.	PRÍNOS 

	Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach SR  ako  jeho  zmluvnej strany a v smerovaní  antidopingovej  regulácie z úrovne EK. Predmetné poznatky budú  na báze Národného antidopingového programu využité v bezprostrednej  riadiacej  praxi, v legislatívnom procese,  smerovaní antidopingovej regulácie, v domácej i medzinárodnej koordinácii, pri zverejňovaní a popularizácií antidopingových opatrení.

8.	SPÔSOB ZVEREJNENIA SPRÁVY 

Správa je zverejnená na webových stránkach www.minedu.sk a www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej  stránke Ministerstva školstva, vedy, výskumu a športu SR.

Bratislava, 03. máj 2013

Vypracoval: 	Miroslav MOTYČÍK

 Schválil:	Ivan STANKOVSKÝ